CELEX: C2006/294/10
Language: da
Date: 2006-12-02 00:00:00
Title: Forenede sager C-282/04 og C-283/04: Domstolens dom (Første Afdeling) af 28. september 2006 — Kommissionen for De Europæiske Fællesskaber mod Kongeriget Nederlandene (Traktatbrud — artikel 56, stk. 1, EF og artikel 43 EF — den nederlandske stats særlige aktier ( golden shares ) i selskaberne KPN og TPG — afgrænsning af begreberne kontrollerende kapitalandel , direkte investering og porteføljeinvestering i forbindelse med de grundlæggende frihedsrettigheder — statslig foranstaltning i henhold til de grundlæggende frihedsrettigheder — sikring af den befordringspligtige posttjeneste)

2.12.2006   
            
            
               DA
            
            
               Den Europæiske Unions Tidende
            
            
               C 294/6
            
         Domstolens dom (Første Afdeling) af 28. september 2006 — Kommissionen for De Europæiske Fællesskaber mod Kongeriget Nederlandene
   (Forenede sager C-282/04 og C-283/04) (1)
   
   (Traktatbrud - artikel 56, stk. 1, EF og artikel 43 EF - den nederlandske stats særlige aktier (»golden shares«) i selskaberne KPN og TPG - afgrænsning af begreberne »kontrollerende kapitalandel«, »direkte investering« og »porteføljeinvestering« i forbindelse med de grundlæggende frihedsrettigheder - statslig foranstaltning i henhold til de grundlæggende frihedsrettigheder - sikring af den befordringspligtige posttjeneste)
   (2006/C 294/10)
   Processprog: nederlandsk
   Parter
   
      Sagsøger: Kommissionen for De Europæiske Fællesskaber (ved H. Støvlbæk, A. Nijenhuis og S. Noë, som befuldmægtigede)
   
      Sagsøgt: Kongeriget Nederlandene (ved H.G. Sevenster, J.G.M. van Bakel og M. De Grave, som befuldmægtigede)
   Sagens genstand
   Traktatbrudssøgsmål — artikel 43 og 56 EF — rettigheder knyttet til den nederlandske stats særlige aktie i selskabet Koninklijke KPN NV
   Konklusion
   
               1)
            
            
               Kongeriget Nederlandene har tilsidesat sine forpligtelser i henhold til artikel 56, stk. 1, EF, idet det i vedtægterne for selskaberne Koninklijke KPN NV og TPG NV har opretholdt visse bestemmelser, hvorefter selskabernes kapital omfatter en særlig aktie, som ejes af den nederlandske stat, og som giver denne særlige rettigheder med hensyn til godkendelse af bestemte driftsmæssige beslutninger, som træffes af de omhandlede selskabers organer, og som ikke er begrænset til tilfælde, hvor denne stats indgriben er nødvendig for at varetage tvingende almene hensyn, der er anerkendt af Domstolen, og, for så vidt angår TPG, navnlig for at sikre opretholdelsen af den befordringspligtige posttjeneste.
            
         
               2)
            
            
               Kongeriget Nederlandene betaler sagsomkostningerne
            
         
      (1)  EUT C 217 af 28.8.2004,